CELEX: C2005/281/24
Language: el
Date: 2005-11-12 00:00:00
Title: Υπόθεση C-352/05: Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις 22/09/2005

12.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/13
            
         Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις 22/09/2005
   (Υπόθεση C-352/05)
   (2005/C 281/24)
   Γλώσσα διαδικασίας ελληνική
   Επιτροπή των Ευρωπαϊκών Κοινοτήτων, εκπροσωπουμένη από την κα Μ. Πατακιά, νομικό σύμβουλο της Νομικής Υπηρεσίας και τον κο. Β. Schima, μέλος της Νομικής Υπηρεσίας, εκπρόσωποι με τόπο επιδόσεων στο Λουξεμβούργο, άσκησε στις 22/09/2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ελληνικής Δημοκρατίας.
   Η προσφεύγουσα ζητεί από το Δικαστήριο να διαπιστώσει ότι:
   
               —
            
            
               η Ελληνική Δημοκρατία μη θεσπίζοντας τις απαραίτητες νομοθετικές, κανονιστικές και διοικητικές διατάξεις, προς συμμόρφωση με την οδηγία 2003/54/ΕΚ του Ευρωπαϊκού Κοινοβουλίου και του Συμβουλίου της 26ης Ιουνίου 2003 σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ (1) — Δηλώσεις σχετικά με τις δραστηριότητες παροπλισμού και διαχείρισης των αποβλήτων, ή εν πάσει περιπτώσει μη ανακοινώνοντας τις εν λόγω διατάξεις στην Επιτροπή, παρέβει τις υποχρεώσεις που υπέχει δυνάμει της οδηγίας αυτής.
            
         
               —
            
            
               να καταδικάσει την Ελληνική Δημοκρατία στα δικαστικά έξοδα
            
         Ισχυρισμοί και κύρια επιχειρήματα:
   Η προθεσμία μεταφοράς της οδηγίας στην εσωτερική έννομη τάξη έληξε την 1η Ιουλίου 2004
   
      (1)  EE L 176 της 15.7.2003, σ. 37-56.